Source: http://www.bihon.ro/csm-digi-debuteaza-vineri-in-noua-editie-a-euroligii/news-20100923-01342549
Timestamp: 2017-11-21 00:51:38+00:00

Document:
CSM Digi debuteaza vineri in noua editie a Euroligii - BIHON
CSM Digi debuteaza vineri in noua editie a Euroligii
23. septembrie 2010 11:38
Poloiştii orădeni se vor confrunta cu Szeged Beton, Primorje Rjeka şi Monpellier WP.
CSM Digi Oradea îşi începe vineri campania din noua ediţie a cupelor europene. În calitate de campioană a României, orădenii vor juca în Euroliga, fiind repartizaţi de tragerea la sorţi în Grupa C, alături de echipele Szeged Beton (Ungaria), Primorje Rjeka (Croaţia) şi Montpellier WP (Franţa). Primele două clasate se vor califica în turul secund preliminar al Euroligii, iar următoarele două în turul secund al LEN Trophy. Partidele grupei sunt găzduite de oraşul Szeged. Sorţii nu au fost deloc darnici cu formaţia noastră. Szeged va fi greu de învins, mai ales că va evolua în bazinul propriu, iar Rjeka este una dintre cele mai redutabile echipe din Croaţia, campioana europeană en titre. CSM Digi se va duela cu aceste două echipe în disputa pentru unul din locurile care asigură accesul în turul următor al Euroligii.
„Dorinţa noastră ar fi să reuşim să ne calificăm mai departe în Euroligă, dar trebuie să fim conştienţi că suntem într-o grupă extrem de dificilă, cu adversari greu de bătut. Dacă nu vom putea să prindem locul secund, ne vom mulţumi şi cu o calificare în faza următoare a Cupei LEN”, a afirmat preşedintele CSM Oradea, Florin Birta.
CSM Digi Oradea este singura formaţie românească înscrisă în acest an în cupele europene. Echipa noastră deţine şi cea mai bună performanţă a unei echipe de club din România în perioada de după 1989, calificarea în sferturile de finală ale LEN Trophy, în ediţia 2009/2010. CSM Digi debutează vineri seară în grupa de la Szeged, în compania echipei Primorje Rjeka. Orădenii vor juca sâmbătă cu Szeged Beton, respectiv duminică cu Montpellier.
Taguri: csm digi oradea, cupa europeana, euroliga

References: CSM 

CSM 
 CSM 
 CSM 

CSM 
 CSM 
 csm